 Super Eagles: Bi Yisa Sofoluwe ṣe di olóògbé ni Luth Ẹyìn ni apá òsì ni ìròyìn sọ pé ó máa ń gbá láàrin ọdún 1983 si ọdun 1988, bákan náà ló gbá Nations Cup ọdún 1984 àti ti 1988 Sofoluwe jẹ góòlù kan fún orílẹ-èdè Nàìjíríà lásìkò náà. Ó farahàn nínú idíje bọọlù Nàìjíríà fún ìgbà ogójì lásìkò tó n gbá bọọlù Bákan náà ni Sofoluwe ti fi igba kan jẹ agbábọọlù Abiola Babes nílùú Abeokuta, IICC ti Ibadan àti Gateway Abeokuta. Ṣááju ni ìròyìn kàn pé, àgbà ọjẹ agbábọọlù náà ṣe àìsàn to sì gba ìtọjú nílé ìwòsàn LUTH. Ọkan ninu àwọn ọrẹ rẹ Waidi Akanni sàlàyé pé, àwọn ń gbìyànJÚ láti wá owó tí yóò fi ṣe iṣẹ abẹ tó nílò, ṣùgbọn ẹpa kò bóró mọ. Ìròyin sọ pé mínísítà fún eré ìdárayá àti ọrọ ọdọ lọsàn ọjọ Iṣẹgun gbé ìgbésẹ láti ran Sofoluwe lọwọ láti bá gómìnà ìpínlẹ rẹ sọrọ kí wọn lé ràn an lọwọ lórí ọrọ iṣẹ abẹ náà. Mínísítà fí owó ránṣẹ pẹlú láti fi ran ìtọjú rẹ lọwọ sùgbọn kò dúró ṣe iṣẹ abẹ náà tó fi gbekuru jẹ lọwọ ẹbọra. Agbábọọlù ikọ Super Eagles tẹlẹrí Yisa Sofoluwe jáde láyé Agbabọọlu ikọ Super Eagles tẹlẹri, Yisa Sofoluwe ti jade laye ni ẹni ọdun mẹrinlelaadọta, lẹyin to ṣe aisan. Opin ọsẹ yii ni iroyin jade nipa aisan rẹ lẹyin ti wọn lo ni aisan ninu agbari, cerebral atrophy to niiṣe pẹlu ọpọlọ. Aisan yii ma n jẹ ki gbogbo sẹẹli ọpọlọ ni ifasẹyin, ti ọpọlọ ko si ni lee ṣiṣẹ mọ bi o ṣeyẹ. Sofoluwe ni agbabọọlu ẹyin to n dile mu nigba aye rẹ, ti gbogbo aye si mọ ọ si Dean of Defence. Ọjọ Kejidinlọgbọn, Oṣu Kejila, ọdun 1967 ni wọn bi akọni naa to si gba bọọlu si awọn lẹẹkan fun orilẹede Naijiria. O gba bọọlu pẹlu ikọ to de aṣekagba idije AFCON ni ọdun 1984 ati ọdun 1988. Awọn akẹgbẹ rẹ ati awọn ololufẹ rẹ ni wọn ti n ṣe idaro rẹ lẹyin to papoda pe ki Edua de ilẹ fun ẹni ire to lọ. Ṣé o mọ oríkì ìlú ara rẹ tó olùkọ yìí tó dántọ lẹnu rẹ bíi ọmọ ìlú rẹ? : A bí Yisa Sofoluwe ni ọjọ kejìlélógún, oṣù kejílá, ọdún 1967 to si gbá bọọlù fún orílẹ-èdè Nàìjíríà gẹgẹ bi a dile ẹyin mú. 